L 115/22 Jurnalul Oficial al Uniunii Europene 3.5.2007 DECIZIA COMISIEI din 23 aprilie 2007 privind contribuția financiară a Comunității la conferința OIE din 2007 cu titlul „Către eradicarea rabiei în Eurasia” (2007/271/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Decizia 90/424/CEE a Consiliului din 26 iunie 1990 privind anumite cheltuieli din domeniul veterinar (!), în special articolul 20, întrucât: Decizia 90/424/CEE stabileşte procedurile care regle- mentează contribuțiile financiare din partea Comunității pentru anumite măsuri veterinare specifice, inclusiv măsurile tehnice și cele ştiințifice. În special, Comunitatea trebuie să întreprindă sau să ajute statele membre sau organizațiile internaționale să întreprindă acțiunile tehnice și ştiințifice necesare pentru dezvoltarea legislației comunitare veterinare, precum şi pentru dezvoltarea educației sau a formării în domeniul veterinar. Oficiul Internaţional de Epizootii (OIE) a avut inițiativa organizării unei conferințe de mari proporții cu titlul „Către eradicarea rabiei în Eurasia” ce urmează a fi orga- nizată în mai 2007, la Paris („conferința OIE”). Deoarece scopul conferinței OIE este de a elabora pe larg recoman- dările emise în cadrul conferinței organizate de OIE la Kiev, în 2005, OIE deţine un monopol de facto, după cum se menționează la articolul 168 litera (c) din Regula- mentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consi- liului privind Regulamentul financiar aplicabil bugetului general al Comunităților Europene (?); prin urmare, nu este necesară o cerere de propuneri. () JO L 224, 18.8.1990, p. 19. Decizie, astfel cum a fost modificată ultima dată prin Regulamentul (CE) nr. 1791/2006 (O L 363, 20.12.2006, p. 1). () JO L 357, din 31.12.2002, p. 1. Regulament, astfel cum a fost modificat ultima dată prin Regulamentul (CE) nr. 1248/2006 O L 227, 19.8.2006, p. 3). (3) (5) Rabia a fost prezentă timp de mulți ani în câteva state membre la animalele sălbatice care reprezintă un rezervor de infectare a altor animale şi care prezintă, în consecință, un risc serios pentru sănătatea umană. Statele membre respective au implementat programe de eradicare și vaccinare orală a animalelor sălbatice. Datorită acestor măsuri, boala a fost eradicată în unele state membre, dar ea este încă prezentă în alte state în care programele de eradicare au fost inițiate mai recent. Aceste programe trebuie să fie menținute până la obținerea unei eradicări complete a rabiei. În plus, programele vor trebui să fie menținute în acele state membre ce au granițe comune cu statele terțe în care rabia este încă prezentă la animalele sălbatice. În scopul asigurării sănătății animalelor, trebuie încurajate orice acţiuni care ar putea facilita deciziile politice, în vederea controlului și a eradicării rabiei în țările din Europa de Est și Asia Centrală. Conferița OIE ar putea duce la îmbunătățirea legislației în vigoare în sectorul veterinar, precum şi la dezvoltarea educației sau a formării în domeniul veterinar din țările participante. În consecinţă, este necesară o contribuție financiară comunitară la conferința OIE. Suma maximă şi valoarea acestei contribuții urmează a fi specificate. Contribuția financiară comunitară va fi alocată din linia de buget 17 04 02 01. Măsurile prevăzute în prezenta decizie sunt conforme cu avizul Comitetului permanent pentru lanţul alimentar şi sănătatea animală,